input: VYKONÁVACIE ROZHODNUTIE KOMISIE
  z 18. februára 2013,
  ktorým sa mení a dopĺňa rozhodnutie 2008/855/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných v Lotyšsku
  [oznámené pod číslom C(2013) 722]
  (Text s významom pre EHP)
  (2013/91/EÚ)
  EURÓPSKA KOMISIA,
  so zreteľom na Zmluvu o fungovaní Európskej únie,
  so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
  so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
  keďže:
  (1)
  V rozhodnutí Komisie 2008/855/ES z 3. novembra 2008 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (3) sa stanovujú určité kontrolné opatrenia súvisiace s klasickým morom ošípaných v členských štátoch alebo v ich regiónoch, ktoré sú stanovené v prílohe k uvedenému rozhodnutiu. V členských štátoch alebo v ich oblastiach sú zaznamenané rôzne epidemiologické situácie, pokiaľ ide o klasický mor ošípaných. Príloha k rozhodnutiu 2008/855/ES sa preto skladá z troch častí, z ktorých každá obsahuje zoznam oblastí členských štátov, kde sa uplatňujú rôzne opatrenia v závislosti od epidemiologickej situácie.
  (2)
  Príslušné členské štáty s oblasťami uvedenými v časti II prílohy k rozhodnutiu 2008/855/ES majú zabezpečiť, že zásielky čerstvého mäsa ošípaných z chovov nachádzajúcich sa v týchto oblastiach a mäsové prípravky a výrobky pozostávajúce z mäsa takýchto ošípaných alebo obsahujúce takéto mäso sa odosielajú do iných členských štátov, iba ak spĺňajú určité požiadavky.
  (3)
  Lotyšsko nahlásilo 20. novembra 2012 prípady klasického moru ošípaných u diviakov v okresoch Dagdas a Zilupes pozdĺž hranice s Ruskom a Bieloruskom. Kontrola diviakov sa uskutočnila v rámci vnútroštátneho dozorného programu. Lotyšsko okrem toho nahlásilo 27. novembra výskyt prípadov vypuknutia klasického moru ošípaných v drobnochovoch v tej istej oblasti.
  (4)
  Lotyšsko prijalo opatrenia v rámci smernice Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (4) a na časti územia okresov Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas a Krāslavas bola vymedzená nakazená oblasť. Lotyšsko okrem toho predložilo Komisii plán eradikácie klasického moru ošípaných v príslušnej oblasti tohto členského štátu. Tento plán Komisia schválila vykonávacím rozhodnutím 2013/90/EÚ z 18. februára 2013, ktorým sa schvaľuje plán ozdravenia od klasického moru ošípaných medzi diviakmi a núdzového očkovania takýchto diviakov v určitých oblastiach Lotyšska (5).
  (5)
  Na základe informácií, ktoré poskytlo Lotyšsko, by príslušné časti okresov Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas a Krāslavas mali byť uvedené v časti II prílohy k rozhodnutiu 2008/855/ES.
  (6)
  Rozhodnutie 2008/855/ES by sa preto malo zodpovedajúcim spôsobom zmeniť a doplniť.
  (7)
  Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
  PRIJALA TOTO ROZHODNUTIE:
  Článok 1
  V časti II prílohy k rozhodnutiu 2008/855/ES sa dopĺňa tento zápis:
  „Lotyšsko
  V okrese Alūksnes obce Pededzes a Liepnas. V okrese Rēzeknes obce Pušas, Mākoņkalna a Kaunatas. V okrese Daugavpils obce Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes a Laucesas. V okrese Balvu obce Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu a Bērzpils. V okrese Rugāju obce Rugāju a Lazdukalna. V okrese Viļakas obce Žiguru, Vecumu, Kupravas, Susāju, Medņevas a Šķilbēnu. V okrese Baltinavas obec Baltinavas. V okrese Kārsavas obce Salnavas, Malnavas, Goliševas, Mērdzenes a Mežvidu. V okrese Ciblas obce Pušmucovas, Līdumnieku, Ciblas, Zvirgzdenes a Blontu. V okrese Ludzas obce Ņukšu, Briģu, Isnaudas, Nirzas, Pildas, Rundēnu a Istras. V okrese Zilupes obce Zaļesjes, Lauderu a Pasienes. V okrese Dagdas obce Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas a Andrupenes. V okrese Aglonas obce Kastuļinas, Grāveru, Šķeltovas a Aglonas. V okrese Krāslavas obce Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu a Izvaltas.“
  Článok 2
  Toto rozhodnutie je určené členským štátom.
  V Bruseli 18. februára 2013